CELEX: 62011CN0107
Language: el
Date: 2011-03-03 00:00:00
Title: Υπόθεση C-107/11: Αίτηση για την έκδοση προδικαστικής αποφάσεως, την οποία υπέβαλε το Consiglio di Giustizia Amministrativa per la Regione siciliana (Ιταλία) στις 3 Μαρτίου 2011 — Ministero dell’Interno, Questura di Caltanissetta κατά Massimiliano Rizzo

7.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 139/14
            
         Αίτηση για την έκδοση προδικαστικής αποφάσεως, την οποία υπέβαλε το Consiglio di Giustizia Amministrativa per la Regione siciliana (Ιταλία) στις 3 Μαρτίου 2011 — Ministero dell’Interno, Questura di Caltanissetta κατά Massimiliano Rizzo
   (Υπόθεση C-107/11)
   2011/C 139/27
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Giustizia Amministrativa per la Regione siciliana
   
      Διάδικοι στην υπόθεση της κύριας δίκης
   
   
      Προσφεύγον: Ministero dell’Interno, Questura di Caltanissetta
   
      Καθού: Massimiliano Rizzo
   
      Προδικαστικό ερώτημα
   
   Είναι συμβατή με τα άρθρα 43 και 49 της Συνθήκης ΕΚ η εθνική νομοθετική ρύθμιση η οποία θεσπίστηκε με το διάταγμα Bersani (ν.δ. 223 της 4ης Ιουλίου 2006, που μετατράπηκε στον ν. 248 της 4ης Αυγούστου 2006), και η οποία προβλέπει, μεταξύ άλλων τα ακόλουθα:
   
               α)
            
            
               την ύπαρξη μιας γενικού χαρακτήρα προστασίας των δικαιούχων παραχωρήσεων που έλαβαν χώρα κατά το παρελθόν μετά από διαγωνισμό από τον οποίο αποκλείστηκε παρανόμως μέρος των επιχειρήσεων·
            
         
               β)
            
            
               τη θέσπιση διατάξεων που εγγυώνται εν τοις πράγμασι τη διατήρηση των κεκτημένων εμπορικών θέσεων (για παράδειγμα, υποχρεώνοντας τους νέους παραχωρησιούχους να εγκαταστήσουν τα πρακτορεία τους πέραν μιας οριζομένης αποστάσεως από τα ήδη λειτουργούντα)·
            
         
               γ)
            
            
               την πρόβλεψη περιπτώσεων εκπτώσεως του παραχωρησιούχου εφόσον επιδίδεται, αμέσως ή εμμέσως, σε διασυνοριακές δραστηριότητες σχετικές με παίγνια εξομοιούμενες με εκείνες που αποτελούν αντικείμενο της παραχωρήσεως;